Mændene på 28 og 32 år gik amok i Hobro i aftes i deres jagt på en 24-årig bekendt. I deres hærgen gennem byen brugte de både baseballkøller, motorsav, luftgevær og kniv, men det lykkedes dem ikke at få fat i ham de var efter. I stedet gik det ud over flere bekendte. Èn af ofrene blev både skudt i begge ben med et luftgevær, stukket med kniv og slået med en baseballkølle. Manden slap dog for alvorlige skader. Politiet formoder, at motivet for voldsturnéen var jalousi kombineret med, at der skulle inddrives en gæld i Hobros misbrugsmiljø. Begge er nu varetægtsfængslede i fire uger, sigtet for adskillige forhold, blandt andet for vold af særlig rå, brutal eller farlig karakter, der kan give fængsel i op til seks år. Desuden er de også sigtet for ulovlig indtrængen, hærværk og overtrædelse af våbenloven.
De to mænd der tirsdag gik amok i Hobro i en voldsrus blev onsdag eftermiddag varetægtsfængslet i fire uger.